Նորածինների վարքը ուսումնասիրող պերինատալ հոգեբանների տվյալներով՝ 3-4-րդ ամսում երեխաների մոտ կարող է դիտարկվել երեխայի մորից անջատվելու առաջին փուլը. երեխան սկսում է իրեն պահել ինչպես անհատականություն՝ օգտագործելով իրեն հասանելի մեթոդները, օրինակ՝ մոր ձեռքերի վրա գտնվելով հանդերձ փորձում է դուրս պրծնել նրա գրկից, ձեռներով և ոտքերով հրում է մորը, դիմադրում է կրծքով կերակրելուն և գլուխը թեքում կրծքից, լացում է կուրծքը բռնելուց և մի քանի անգամ ծծելուց հետո բաց է թողնում, ուտում է մի կրծքից, բայց հրաժարվում է մյուսից, և այլն: Երեխան ասես ստուգում է, թե ինչպես է մայրն իրեն պահելու նման իրավիճակում: Արդյո՞ք նրա վրա կարելի է հույս դնել: